ཀུན་བཏུས་མན་ངག
རྒྱ་གར་སྐད་དུ། སཱུ་ཏྲ་ཨརྠ་ས་མུཙྪ་ཡོ་པ་དེ་ཤ བོད་སྐད་དུ། མདོ་
སྡེའི་དོན་ཀུན་ལས་བཏུས་པའི་མན་ངག་དཀོན་མཆོག་གསུམ་ལ་ཕྱག་འཚལ་
ལོ། ། རྒྱ་མཚོ་ནམ་མཁའི་ལྟར་ཟབ་རྒྱ་ཆེ་བའི། ། མདོ་སྡེའི་སྡེ་སྣོད་མ་མོ་ལ་
བལྟས་ཤིང་། ། དཔལ་ལྡན་བླ་མའི་ཞལ་ནས་བྱུང་བ་ཡི། ། རྙེད་པར་དཀའ་
བའི་དོན་རྣམས་བྲི་བར་བྱ། ། འདིར་བྱང་ཆུབ་སེམས་དཔའ་རྣམས་ཀྱི་ནོར་བུ་
ལྟ་བུའི་ཆོས་ནི་ལྔ་བཅུ་སྟེ། ། སྲོག་ལྟ་བུ་ལ་སོགས་པའོ། ། དེ་རྣམས་ཅུང་ཟད་
བཤད་པར་བྱ་སྟེ། ། ཇི་སྐད་དུ། སྲོག་ནི་ཚེ་ཡིན་དྲོད་དང་ནི། ། རྣམ་ཤེས་
རྟེན་ཉིད་ཡིན་པའོ། ། ། ཞེས་སོ། ། དེ་ལྟར་སེམས་ཅན་རྣམས་ལ་སྲོག་གཅེས་
ཤིང་། སྲོག་ལ་བརྟེན་པ་དེ་བཞིན་དུ། བྱང་ཆུབ་སེམས་དཔའ་ལ་ཡང་སྲོག་
ལྟ་བུའི་བྱང་ཆུབ་ཀྱི་སེམས་གཅེས་ཤིང་དེ་ལ་བརྟེན་པའོ། ། ། ཕ་མ་ལྟ་བུའི་ཆོས་
ནི་སྟོང་པ་ཉིད་དང་སྙིང་རྗེ་ཡིན་ཏེ། ། དེས་མ་བསྐྱེད་པའི་བྱང་ཆུབ་སེམས་
དཔའ་འབྱུང་བར་མི་འགྱུར་རོ། ། བྲན་མོ་ལྟ་བུ་ནི་འཆི་བ་དང་། ། བསླབ་པ་
དང་། ལས་ཀྱིས་བསགས་པ་བགྲང་བ་རྣམས་ཏེ། ། ཉིན་མཚན་ལན་གསུམ་
དུ་འགྲོགས་དགོས་པའོ། ཁང་པ་ལྟ་བུ་ནི་དགེ་བ་བཅུ་པོ་ཡིན་ཏེ། ། འདི་ནི་
ཁང་པ་ཉིད་དེ་ངན་འགྲོ་དག་གི་སྒོ་གཅོད་པའི་ཕྱིར་རོ། ། ནོར་ལྟ་བུ་འཕགས་
པའི་ནོར་བདུན་དང་། ། འདོད་པ་ཆུང་བ་དང་། ཆོག་ཤེས་པའོ། ། གྲོགས་
པོ་ལྟ་བུ་ནི་སྦྱོར་བ་ཁམས་གསུམ་ན་བྱེད་ཀྱང་བསམ་པ་མྱ་ངན་ལས་འདས་པ་
དང་། སྦྱིན་པ་རྒྱ་ཆེན་པོ་གཏོང་ཡང་རྣམ་པར་སྨིན་པ་ལ་རེ་བ་མེད་པ་དང་།
ཆོས་ཐམས་ཅད་སྐྱེ་བ་མེད་པར་ཤེས་ཀྱང་ལས་ཀྱི་རྣམ་པར་སྨིན་པ་ནི་འདོར་བ་
75

དང་། ། ཆོས་ཐམས་ཅད་བདག་མེད་པར་ཤེས་ཀྱང་། སེམས་ཅན་ལ་སྙིང་རྗེ་
བསྐྱེད་པའོ། ། ། རྩ་བ་ལྟ་བུ་ནི་དད་པ་དང་། ཐོས་པ་དང་། གཏོང་བ་དང་།
བཟོད་པའོ། ། ། ཞིང་ལྟ་བུ་ནི་ཚུལ་ཁྲིམས་སོ། ། ཉེ་དུ་ལྟ་བུ་ནི་ཕ་རོལ་ཏུ་ཕྱིན་པ་
བཅུའོ། ། ། ། སློབ་དཔོན་ལྟ་བུ་ནི་རྗེས་སུ་དྲན་པ་དྲུག་གོ ། མཁན་པོ་ལྟ་བུ་ནི་
འཕགས་པ་འོད་སྲུངས་ཀྱིས་ཞུས་པའི་མདོའི་བྱང་ཆུབ་ཀྱི་སེམས་མི་བརྗེད་པར་
འགྱུར་བའི་ཆོས་བཞིའོ། ། ཚོང་དཔོན་ལྟ་བུ་ནི་བསླབ་པ་ཀུན་ལས་བ
གནོད་པ་ བཅུ་ བཞིའི་ གཉེན་པོ་རྣམས་སོ། ། སྲིང་ མོ་ ལྟ་ བུ་ ནི་ ཚད་ མེད་ པ་
བཞིའོ། ། ། ། ། བྲན་ལྟ་བུ་ནི་བསྡུ་བའི་དངོས་པོ་བཞིའོ། འབངས་ལྟ་བུ་ནི་ཁྱི་
དང་བྲན་དང་གདོལ་པ་ལྟ་བུར་ང་རྒྱལ་བཅག་པའོ། ། མིག་ལྟ་བུ་བསམ་པ་
དང་། ལྷག་པའི་བསམ་པ་རྣམ་པར་དག་པའོ། ། མ་མ་ལྟ་བུ་ནི་དགེ་བའི་
བཤེས་གཉེན་ཡིན་ནོ། ། རྒྱལ་པོ་ལྟ་བུ་ནི་དཀོན་མཆོག་གསུམ་ཡིན་ནོ། ། ཆུ་
ལུང་ལྟ་བུ་ནི་འཁོར་གསུམ་ཡོངས་སུ་དག་པ་ཡིན་ནོ། ། ། ལམ་མཁན་ལྟ་བུ་ནི་
དྲན་པ་དང་། ཤེས་བཞིན་དང་། ཚུལ་བཞིན་སེམས་པ་དང་། བག་ཡོད་
པ་དང་། ཕྱིན་ཅི་ལོག་བཞིའི་གཉེན་པོ་བསྟེན་པའོ། ། ཕགས་པ་ལྟ་བུ་ནི་
སེམས་ཅན་མི་གཏོང་ཞིང་རྗེས་སུ་འཛིན་པའོ། ། རྒྱན་ལྟ་བུ་ནི་དད་པ་དང་།
ཚུལ་ཁྲིམས་དང་། གཏོང་བ་དང་། ཐོས་པ་དང་། ཤེས་རབ་བོ། ནད་
དང་ཟུག་རྔུ་ལྟ་བུ་ནི་ཕྱི་ནང་གི་དངོས་པོ་ལ་ཞེན་པའི་སེམས་སོ། ། སྐྱེས་བུ་
མནར་སེམས་ ལྟ་ བུ་ ནི་ཁྱིགས་པའི་བྱང་ ཆུབ་ སེམས་དཔའ་འདི་སྙམ་དུ། །
བདག་ནམ་ཞིག་ན་ཚངས་པར་སྤྱོད་པར་འགྱུར་ཞིག་གུ་ཞེས་པ་དང་། རབ་ཏུ་
བྱུང་བ་འདི་སྙམ་དུ་ནམ་ཞིག་ན་བདག་གིས་འགྲོ་བ་རྣམས་སྡུག་བསྔལ་ལས་ཐར་
ནུས་ཤེས་པའོ། ། ལེ་ལོ་
་ ཅན་ ལྟ་ བུ་ ནི་ཁྱིམ་ པས་ ཞིང་ ལ་ སོགས་ པ་ མ་ སྤངས་
པའོ། ། རབ་ཏུ་བྱུང་བས་ཚུལ་འཆོས་ལ་སོགས་པ་མ་སྤངས་པའོ། ། ཚུལ་
ཁྲིམས་ཀྱི་ཕུང་པོའི་ མདོ་ལས། དགེ་སློང་དག་རབ་ ཏུ་བྱུང་བས་ གླང་ པོ་ ཆེ་
76

འཐབ་པ་ལ་བལྟས་ན་ཡང་ལོག་པའི་འཚོ་བ་ཡིན་ནོ་ཞེས་གསུངས་སོ། ། གཤིས་
བཟང་པོ་ ལྟ་ བུ་ནི་ཚུལ་བཞིན་སེམས་པ་དང་ལྡན་པའོ། ། དགེ་བ་ལྟ་བུ་ནི་
གཞན་གྱི་ ཉེས་ པ་ དང་ འཁྲུལ་ པ་ མི་ བརྗོད་ པ་ དང་། རང་ གི་ ཡོན་ ཏན་ མི་
བརྗོད་པ་དང་། གཞན་ལ་མི་སྨོད་པའོ། ། ལོང་བ་ལྟ་བུ་ནི་གཞན་གྱི་འཁྲུལ་
པ་མི་ལྟ་བའོ། ། རྐུན་མ་ཟིན་པ་ལྟ་བུ་ནི་དམ་པའི་ཆོས་འཇིག་པ་ན་དམ་པའི་
ཆོས་འཛིན་པའོ། ། ། བྱིས་པ་ལྟ་བུ་ནི་བཀའ་སློབ་བདེ་བ་དང་། ང་ལོ་ཡང་བ་
དང་། འགྲོགས་ ན་ བདེ་བ་དང་། མགུ་སླ་བ་དང་། གསོ་སླ་བ་དང་།
དགང་སླ་བ་དང་། ཆོག་ཤེས་པའོ། ། ཕོ་ཉ་ལྟ་བུ་ནི་བྱང་ཆུབ་སེམས་དཔའ་
དོན་མང་བ་དང་། བྱ་བ་མང་བ་དང༌། སྙིང་ལས་ཆེ་བའོ། ། བློན་པོ་ལྟ་བུ་
ནི་དམ་བཅའ་བརྟན་པའོ། །འཛངས་པ་ཕ་ལྟ་བུ་ནི་སེམས་ཅན་དང་ཞེ་འགྲས་
པ་མེད་པ་དང་། བཅོས་སུ་བཏུབ་པའོ། ། སློབ་མ་ལྟ་བུ་ནི་ཉིན་ལན་གསུམ་
མཚན་ལན་གསུམ་དུ་བླ་མ་ལ་བསྙེན་བཀུར་བ་དང་། བསོད་ནམས་ཀྱི་ཚོགས་
བསགས་པ་དང་། · སྡོམ་པ་གསོ་བའོ། ། བསུ་སྐྱེལ་ བ་ལྟ་ བུ་ ནི་ སེམས་ ཅན་
ཐམས་ཅད་སངས་རྒྱས་པར་བྱས་ནས་གདོད་བདག་ཉིད་འཚང་རྒྱ་བར་འདོད་
པའོ།། ། ལོང་བ་ཁྲིད་པ་ལྟ་བུ་ནི་བདག་སངས་རྒྱས་པར་བྱས་ནས་གདོད་གཞན་
གྱི་དོན་བྱེད་པའོ། ། བསྐལ་པ་དང་པོའི་མི་ལྟ་བུ་ནི་སྤྱོད་ལམ་དང་། ཚུལ་
ཁྲིམས་དང་། འཚོ་བ་དང༌། ཆོ་ག་དང༌། ལྟ་བ་ཕུན་སུམ་ཚོགས་པའོ། །
སྐྱེས་བུ་ འདོད་ པ་ ཅན་ ལྟ་ བུ་ ནི་ སྤྱོད་ ལམ་ ཐམས་ ཅད་ གཞན་ ལ་ བསྔོ་ བ་ སྟེ།
འཕགས་པ་དཀོན་མཆོག་སྤྲིན་ལས་འབྱུང་བ་ལྟ་བུའོ། ། མུན་པ་ལྟ་བུ་ནི་དབུ་
མ་ཆེན་པོའི་དོན་ལ་རྟག་ཏུ་གནས་པའོ། ། ། གཤེད་མ་ལྟ་བུ་ནི་ལོག་པར་ལྟ་བ་
སྐྱེས་པ་སྟེ་སྤང་བར་བྱའོ། ། ཆོམ་རྐུན་ལྟ་བུ་ནི་བག་མེད་པ་དང་། མ་གུས་པ་
སྟེ་སྤང་བར་བྱ་བའོ། ། དགྲ་ལྟ་བུ་ནི་ངོ་ཚ་མེད་པ་དང་། བག་མེད་པའོ། །
གླེན་པ་ལྟ་བུ་ནི་དྲན་དང་ཤེས་བཞིན་མེད་པའོ། ། ར་རོ་བ་ལྟ་བུ་ནི་ནག་པོར་
་
77

གྱུར་པ་བཞིའོ། ། བྱོལ་སོང་ལྟ་བུ་ནི་བསླབ་པའི་ཚུལ་རྣམས་མི་ཤེས་པའོ། །
གཤན་པ་ལྟ་བུ་ནི་སྙིང་རྗེ་དང་བྲལ་བའི་སྤྱོད་ལམ་ཅན་ནོ། ། བྱས་པ་ལ་དྲིན་དུ་
མི་གཟོ་བ་ལྟ་བུ་ནི་སོ་སོར་ཐར་པའི་སྡོམ་པ་བཞག་པའོ། ། དེ་ཕྲུག་ལྟ་བུ་ནི་
ཐབས་མཁས་པ་དང་བྲལ་བའོ། ། སྨྱོན་པ་ལྟ་བུ་ནི་བྱ་བ་དང་བྱ་བ་མ་ཡིན་པ་མི་
ཤེས་པའོ། ། བདུད་ཀྱིས་བརླམས་པ་ལྟ་བུ་ནི་བར་དུ་གཅོད་པའི་ཆོས་ལྔ་བཅུ་
རྩ་ལྔ་དང་། སུམ་ཅུ་རྩ་གཉིས་མི་ཤེས་པའོ། ། ལྔ་བཅུ་རྩ་ལྔ་པོ་ཡང་གང་ཞེ་
ན། ། འཕགས་པ་བྱང་ཆུབ་སེམས་དཔའི་སྡེ་གནོད་ལས་འབྱུང་བ་ལྟ་བུ་སྟེ།
འདི་ལྟར་བར་དུ་གཅོད་པའི་ཆོས་ནི་གཅིག་སྟེ། བག་མེད་པའོ། ། བར་དུ་
གཅོད་པའི་ཆོས་ནི་གཉིས་ཏེ། ངོ་ཚ་མེད་པ་དང་། ཁྲེལ་མེད་པའོ། །
གསུམ་སྟེ། འདོད་ཆགས་དང༌། ཞེ་སྡང་དང་། གཏི་མུག་གོ ། བཞི་སྟེ།
དམ་པ་མ་ཡིན་པའི་འགྲོ་བ་བཞིའོ། ། ལྔ་སྟེ། སྲོག་གཅོད་པ་དང་། མ་བྱིན་
པར་ལེན་པ་དང་། འདོད་པས་ལོག་པར་གཡེམ་པ་དང་། བརྫུན་དུ་སྨྲ་བ་
དང་། ཆང་ འཐུང་ བའོ། ། དྲུག་ སྟེ། སངས་ རྒྱས་ དང་། ཆོས་ དང་།
དགེ་འདུན་དང༌། ཚུལ་ཁྲིམས་དང༌། ། སློབ་དཔོན་དང་། རྒན་པ་རྣམས་
ལ་མ་གུས་པའོ། ། བདུན་ ཏེ། ང་ རྒྱལ་ རྣམ་ པ་ བདུན་ ནོ། བརྒྱད་ དེ།
ལོག་པ་བརྒྱད་དོ། ། དགུ་སྟེ། ཀུན་ནས་མནར་སེམས་ཀྱི་དངོས་པོ་རྣམ་པ་
དགུའོ། ། བཅུ་སྟེ། མི་དགེ་བ་བཅུའོ་ཞེས་འབྱུང་ངོ་། ། བར་དུ་གཅོད་པའི་
ཆོས་སུམ་ཅུ་རྩ་གཉིས་ཀྱང་། ། འཕགས་པ་ཐེག་པ་ཆེན་པོའི་མན་ངག་གི་མདོ་
ལས་འབྱུང་བ་ལྟ་བུ་སྟེ། ཇི་སྐད་དུ། བུ་མོ་ཐེག་པ་ཆེན་པོའི་བར་དུ་གཅོད་
པའི་ཆོས་ནི་སུམ་ཅུ་རྩ་གཉིས་ཏེ། བར་དུ་གཅོད་པ་དེ་དག་གིས་ཐམས་ཅད་
མཁྱེན་པར་ མྱུར་ དུ་ངེས་པར་མི་འབྱུང་ངོ༌། ། སུམ་ཅུ་ རྩ་ གཉིས་ གང་ ཞེ་ན།
འདི་ལྟ་སྟེ། ཉན་ཐོས་དང་། རང་སངས་རྒྱས་ཀྱི་ཐེག་པ་འདོད་པ་དང་།
བརྒྱ་བྱིན་དང་། ཚངས་པ་འདོད་པ་དང་། སྐྱེ་བ་ལ་གནས་ཏེ་ཚངས་པར་
78

སྤྱོད་པ་དང་། དགེ་བའི་རྩ་བ་གཅིག་ལ་ཆགས་པ་དང་། ལོངས་སྤྱོད་བདོག་
པ་རྣམས་ལ་སེར་སྣ་བྱེད་པ་དང་། སེམས་ཅན་རྣམས་ལ་མཉམ་པར་མི་བྱིན་
པ་དང་། ཚུལ་ཁྲིམས་ལ་ལྷོད་པ་དང་། གཞན་གྱི་སེམས་མི་བསྲུང་བ་དང་།
གནོད་སེམས་དང་། ཁོང་ཁྲོ་བའི་བག་ལ་ཉལ་བྱེད་པ་དང་། དེས་སེམས་
ཞུམ་པ་དང་།་། བརྗེད་ངས་པ་དང༌། ཐོས་པ་དོན་ དུ་ མི་ གཉེར་ བ་ དང་།
སྤྱོད་པ་མེད་པ་དང་། འཕགས་པ་མ་ཡིན་པའི་སྤྱོད་པ་དང་། ང་རྒྱལ་ལས་
ཀྱང་ང་རྒྱལ་འཕེལ་བ་དང་། ལུས་དང་ངག་དང་སེམས་ཀྱི་ལས་ཡོངས་སུ་མ་
དག་པ་དང་། དམ་པའི་ཆོས་ཡོངས་སུ་མི་བསྲུང་བ་དང༌། སློབ་དཔོན་དང་
འཆབ་པ་དང་། བསྡུ་བའི་དངོས་པོ་རྣམས་འདོར་བ་དང་། ཡང་དག་པར་
དགའ་བར་འགྱུར་པའི་ཆོས་གཏོང་བ་དང་། ། སྡིག་པའི་གྲོགས་པོ་བསྟེན་པ་
དང་། ། བྱང་ཆུབ་ཏུ་ཡོངས་སུ་མི་བསྔོ་བ་སྟེ་ཕུང་པོ་གསུམ་དང་མི་མཐུན་པ་
དང་། དགེ་བའི་རྩ་བ་ཆུང་ངུས་རློམ་སེམས་སུ་བྱེད་པ་དང་། ཐབས་མེད་
པར་ལྟུང་བའི་བློ་དང་། ཕྱིར་ཞིང་དཀོན་མཆོག་གསུམ་གྱི་བསྔགས་པ་མི་སྨྲ་བ་
དང་། བྱང་ཆུབ་སེམས་དཔའ་ལ་གནོད་པར་སེམས་པ་དང་། མ་ཐོས་པའི་
ཆོས་སྤོང་བ་དང་། བདུད་ཀྱི་ལས་ཁོང་དུ་མི་ཆུད་པ་དང་། འཇིག་རྟེན་རྒྱང་
འཕེན་པའི་གསང་ཚིག་འཛིན་པ་དང་། སེམས་ཅན་ཡོངས་སུ་སྨིན་པར་མི་
བྱེད་པ་དང་། འཁོར་བས་ཡོངས་སུ་མི་སྐྱོ་བ་སྟེ། བུ་མོ་སུམ་ཅུ་རྩ་གཉིས་པོ་
འདི་དག་ནི་ཐེག་པ་ཆེན་པོའི་བར་དུ་གཅོད་པའི་ཡང་དག་པའི་ཕུལ་ཡིན་ཏེ།
བར་ དུ་ གཅོད་ པ་ དེ་ དག་ གིས་ ཐམས་ ཅད་ མཁྱེན་ པར་ ངེས་ པར་ མི་ འབྱུང་
ངོ་། ། དེ་ལྟ་མོད་ཀྱི་འོན་ཀྱང་བུ་མོ་ཐེག་པ་ཆེན་པོའི་ཡོན་ཏན་ཇི་ཙམ་པ་དེ་
ཙམ་དུ་བར་དུ་གཅོད་པ་ཡང་དེ་ཙམ་མོ་ཞེས་གསུངས་སོ། ། གཞན་ཡང་བར་
དུ་གཅོད་ པའི་ ཆོས་ དཔག་ ཏུ་ མེད་ པ་ དག་ མདོ་ སྡེ་ དུ་ མར་ མཐོང་ མོད་ ཀྱི།
འདིར་གཞུང་མངས་པར་འགྱུར་བས་བསམ་ བཀོད་དེ། ལམ་ འདི་ ལ་ ཆེད་
79

ཆེར་བྱེད་པའི་བྱང་ཆུབ་སེམས་དཔའ་ལས་དང་པོ་པས། མདོ་དེ་དང་དེར་
བལྟ་བར་ བྱ་ ཞིང་ ཉམས་ སུ་བླང་ བ་ ལ་ བརྩོན་ པར་བྱའོ། ། གཏམ་དུ་བྱ་བ་
གཞན་ཡང་མང་དུ་ཡོད་དེ། རྩུབ་ཤིང་དྲག་ལ་ཡུན་རིང་སྡུག་བསྔལ་བཟོད་
དཀའ་བཟོད་པར་བྱེད་པ་འདི་ཡང་ངོ་མཚར་ཆེ། ཆུ་བོ་བཞིས་གཡེངས་ཡང་
དང་ཡང་དུ་ཀེང་རུས་བཞོན་པ་ཞོན་པ་དེ་ཡང་ངོ་མཚར་ཆེ། ཆུང་མ་ཁྱིམ་
སྤངས་བརྟུལ་ཞུགས་བཟང་བླངས་རྟག་ཏུ་ལུས་ངག་ཡིད་གཡེངས་འདི་ཡང་ངོ་
མཚར་ཆེ། དགེ་བའི་རྩ་བ་ཆུང་ངུ་ཙམ་ཡང་མེད་པར་དེ་ཉིད་དོན་གྱི་སངས་
རྒྱས་ཡེ་ཤེས་རྩད་གཅོད་ཚོལ་བ་འདི་ཡང་ངོ་མཚར་ཆེ། སོ་སོར་ཐར་པའི་
བསླབ་པ་མེད་པར་ཐེག་ཆེན་བྱང་ཆུབ་མཆོག་གཉིས་རྩད་གཅོད་ཚོལ་བ་འདི་
ཡང་ངོ་མཚར་ཆེ། དེ་ལ་སོགས་པ་ངོ་མཚར་ཆེ་བ་མང་ ་དུ་ཡོད་མོད་ཀྱི། །
འཛམ་གླིང་སྐྱེ་བོའི་རྟོག་དང་སྤྱོད་པ་སྨྲ་བ་ག་ལ་ནུས། དེ་བས་ཐར་འདོད་
མཁས་པ་ཁྱེད་ཅག་སྨྱོན་པ་འདི་དག་དང་། ལྷན་ཅིག་འདྲེ་བར་མ་བྱེད་བག་
ཡོད་གནས་པར་གྱིས། ། འདི་ལྟར་དེ་དག་སྙིང་རྗེའི་ཡུལ་དུ་བྱ་བ་མ་གཏོགས་
པར། ། ལམ་མཆོག་བཤད་ཀྱང་དེ་ལ་འཇུག་པར་མི་འགྱུར་བདག་གིས་ཇི་ལྟར་
བྱ། ། ཇི་སྲིད་མངོན་པར་ཤེས་པ་མ་ཐོབ་བར་དུ་གཞན་དག་སྨིན་པར་མི་ནུས་
བསེ་རུ་ལྟ་བུར་གནས་པར་བྱ། ། བླ་མ་བཟང་པོ་བཙལ་བྱ་རྟག་ཏུ་མདོ་སྡེ་དག་
ལ་བལྟ་བར་བྱ། ། མདོ་སྡེའི་དོན་ ཀུན་ལས་བཏུས་པའི་མན་དང་། སློབ་
དཔོན་མཁས་ པ་ ཆེན་ པོ་ དཔལ་ མཪ་ མེ་ མཛད་ ཡེ་ ཤེས་ཀྱིས་ མཛད་ པ་རྫོགས་
སོ། །
རྒྱ་གར་ གྱི་ མཁན་ པོ་ དེ་ ཉིད་དང་ཞུས་ཆེན་གྱི་ལོ་ཙཱ་ བ་ དགེ་ སློང་ ཚུལ་
ཁྲིམས་རྒྱལ་བས་བསྒྱུར་ཅིང་ཞུས་ཏེ་གཏན་ལ་ཕབ་པའོ། ། །།
80